Bass

Bass, wëssenschaftlech: Pruritus, ass en desagreabelt Gefill op der Haut, dat e Krazen, deemno d'Reiwen oder Schautere vun der Haut mat engem haarde Géigestann, wéi z. B. de Fangerneel, provozéiert.

Dacks ass de Bass e Symptom fir eng Erkrankung. Duerch d'Kraze gëtt d'Haut rout, schwëllt, an et kann, wann et sech ëm laangt an/oder fest Krazen handelt, zu Rëff an, a chronesche Fäll, Hyperpigmentéierung, Lichenifikatioun a Pyodermie kommen. Ronn 70 % vun de Pruritus-Patiente leiden enger däitscher Etüd no zousätzlech ënner psychosomateschen oder psychiatreschen Erkrankungen.R. Leinmüller: Pruritus: Auch bei chronischem Juckreiz existiert ein „Gedächtnis“. In: Deutsches Ärzteblatt. 103, Ausgabe 1-2, 9. Januar 2006, S. A-22/ B-16/ C-16.

D'Mediatoren, déi de Bass ausléisen, z. B. Histamin, kënnen och duerch Medikamenter, Nahrungsmëttel, Allergenen, Planzen- oder Insektegëfter oder Änleches fräigesat ginn. Chronesch Forme vum Pruritus sinn dacks therapieresistent.

De Bass gëtt iwwer Nervenfaseren an der Haut iwwermëttelt, déi net déi selwecht si wéi déi fir d'Péng.Wen juckt's? In: Spektrum der Wissenschaft. 10/07, S. 12. WichtegeTransmitter fir de Bass schéngen d'Gastrin Releasing Peptide (GRP) an d'Brain Natriuretic Peptide (Nppb) ze sinn.Yan-Gang Sun, Zhou-Feng Chen: A gastrin-releasing peptide receptor mediates the itch sensation in the spinal cord. In: Nature. 448, 2007, S. 700–703. doi:10.1038/nature06029.S. K. Mishra, M. A. Hoon: The Cells and Circuitry for Itch Responses in Mice. In: Science. 340, 2013, S. 968–971. doi:10.1126/science.1233765..

Bass ass, änlech wéi d'Gaapsen, "ustiechend", d. h., wann een en anere gesäit, sech krazen, bäisst et een och.

Kategorie:Dermatologie
Kategorie:Krankheetssymptomer